open-index/open-wikipedia-markdown huggingface dataset:
Eesti suursaadik Kreekas

**Eesti suursaadik Kreekas** on Eesti volitatud suursaadik Kreekas. Suursaadik resideerib Ateenas. 

## Suursaadikud
*1997–2001 Jüri Arusoo
*2001–2007 Andres Unga 
*2013–2018 Margus Rava
*2018–2022 
*2022–... Karin Rannu

## Vaata ka
*Kreeka suursaadik Eestis
TROP2

**TROP2** on geeni *[[TACSTD2]]* kodeeritav imetajarakkude plasmamembraanis paiknev valk. Valgu jaoks on kasutusel mitu täisnime, sealhulgas trofoblastide rakupinna antigeen 2 (ingl k *trophoblast cell-surface antigen* 2) ja vähiga seotud kaltsiumisignaali muundur 2 (ingl k *tumor-associated calcium signal transducer* 2). Inimese TROP2 koosneb 323 aminohappest ja selle molekulmass on ligi 35 kDa, kuigi see võib olla suurem glükosüülimise tulemusena.

TROP2 signaalirajad on põimunud Ca<sup>2+</sup> rakusiseste signaaliradadega. Lisaks on näidatud, et TROP2 funktsioneerimine on seotud mitmete teiste rakusiseste sekundaarsete virgatsainete jq muude efektoritega, näiteks fosfatidüülinositool-4,5-bisfosfaat (PIP2), proteiinkinaas C (PKC), klaudiin, tsükliin D, beetakateniin, mitogeenide aktiveeritavad kinaasid (MAPK).

TROP2 tase on kõrge trofoblastides (platsentas) ja loote mõnedes kudedes. Raseduse konteksti väliselt on valgu ekspressioonitase täiskasvanud inimeste tervetes kudedes suhteliselt madal, kuid suureneb oluliselt mitmete vähkkasvajate puhul (sh eesnäärmevähis, kopsuvähis ja rinnavähis). Vähi arengu seisukohalt võib TROP2 omada olulist rolli metastaaside tekkes, kuna valk on seotud rakkude liikuvuse ja kinnituvuse tagamisega. Samuti on kirjeldatud TROP2 seost rakutsükli reguleerimisega.

TROP2 võib vaadelda vähi ravimiresistentsust käivitava faktorina: muuhulgas on näidatud TROP2 taseme tõusu hormoonravimi tamoksifeeni suhtes resistentsetes rinnavähi rakkudes ning ka sihtmärkravimi gefitiniibi suhtes resistentsetes kopsuvähi rakkudes. Samas kasutatakse TROP2 taseme suurenemist vähirakkude pinnal ära omakorda sihtmärkravi eesmärgil. TROP2 vastast antikeha sisaldavad antikeha-ravimi konjugaadid (nt sakituzumabgovitekaan) seostuvad vähirakkude pinnal selektiivselt TROP2 külge ning suunatakse vähirakku. Seejärel saab vabaneda antikehaga algselt ühenduses olev tsütotoksiline molekul, mis põhjustab rakusurma (näiteks govitekaan inhibeerib DNA parandamise eest vastutavat ensüümi topoisomeraas 1). Ameerika Ühendriikide Toidu- ja Ravimiamet kiitis heaks sakituzumabgovitekaani kasutamise metastaatilise rinnavähi ja metastaatilise uroteliaalse vähi ravis 2021. aastal. Mitmed samal põhimõttel töötavad antikeha-ravimi konjugaadid läbivad 2023. aasta keskpaiga seisuga kliinilisi uuringuid.

## Viited
Renato Augusto

**Renato Soares de Oliveira Augusto** (sündinud 8. veebruaril 1988 Rio de Janeiros) on Brasiilia jalgpallur, kes mängib poolkaitsjana Brasiilia kõrgliigaklubis Fluminense.

Ta alustas klubikarjääri Flamengos, mille noortesüsteemiga liitus ta 2001. aastal. Klubi põhimeeskonnas debüteeris ta 2005. aastal.

Aastatel 2008–2012 mängis Renato Saksamaa kõrgliigaklubis Leverkuseni Bayer. Hooajal 2008/09 valiti ta Saksamaa kõrgliiga hooaja sümboolsesse koosseisu. Hooajal 2010/11 lõi ta Saksamaa kõrgliigas seitse väravat.

Aastatel 2013–2015 mängis Renato Brasiilia kõrgliigaklubis Corinthians. 2015. aastal tuli ta klubiga Brasiilia meistriks. Samal aastal valiti Renato Brasiilia kõrgliiga hooaja parimaks mängijaks ja liigahooaja sümboolsesse koosseisu.

Aastatel 2016–2021 mängis ta Hiina kõrgliigaklubis Beijing Guoan.

2021. aasta juulis naasis ta Corinthiansesse.

2024. aasta jaanuaris sõlmis ta kaheaastase lepingu Fluminensega.

Brasiilia jalgpallikoondises mängis Renato aastatel 2011–2018 kokku 32 korda ja lõi kuus väravat. Koondisekarjääri esimese värava lõi ta 17. novembril 2015 MM-i valikmängus Peruu vastu. 2016. aasta Copa América Centenario teises alagrupimängus lõi ta kaks väravat Haiti vastu. 2018. aasta maailmameistrivõistluste veerandfinaalis lõi ta värava Belgia vastu, kuid Brasiilia kaotas 1:2.

2016. aasta suveolümpiamängudel tuli ta Brasiilia võistkonnaga olümpiavõitjaks.

## Saavutused
;Flamengo
*Copa do Brasil: 2006
*Campeonato Carioca: 2007, 2008
;Corinthians
*Campeonato Brasileiro Série A: 2015
*Campeonato Paulista: 2013
*Recopa Sudamericana: 2013
;Beijing Guoan
*Chinese FA Cup: 2018
;Fluminense
*Recopa Sudamericana: 2024

## Viited
Juhan Heinpalu

**Juhan Heinpalu** (endine nimi **Johannes Einblau**; 11. november 1897 Emumäe, Virumaa – 6. september 1976 Rakvere) oli eesti õpetaja ja koolijuht.

## Haridus
Sai hariduse Rakke vallakoolis, Simuna noorsoo kasvatuse seltsi koolis, Väike-Maarja kihelkonnakoolis ja Tartu õpetajate seminaris, mille lõpetas kevadel 1920.

## Töökäik
1920 asus Väike-Maarja kõrgema algkooli õpetajaks ja 1922. aastal sama kooli juhatajaks. 1940/41 Väike-Maarja keskkooli direktor. 1941–44 Kadrina algkooli õpetaja (1944 koolijuhataja asetäitja) 1944 ja 1949 Väike-Maarja 7-klassilise kooli juhataja ning 1949–52 õppealajuhataja. 1945–49 koolide inspektor. 1952–60 Rakke keskkooli õppealajuhataja.

## Viited
Triesting

**Triesting** on jõgi Alam-Austrias, Wienerwaldi kaguosas.

Triesing suubub Schwechatti Achau lähedal ja on osa Doonau valgalast.

## Üleujutused

* 1846
* juuli 1882
* mai 1940
* juuli 1944
* juuli 1966
* juuli 1991 (üleujutuslaine ainult ülemjooksul)
* august 1997
* juuni 2002

1944. aasta üleujutused olid kõigi aegade hullemad Triestingi orus. 4 .juulil 1944 toimusid Triestingi ülemise oru kohal, Schöpfli mäe läheduses ja Furtheri orus pärast tugevaid vihmavalinguid tugevad üleujutused. Pottensteini kohal asuva oru kitsa kaela tõkestas triivpuit ja Fahrafeldi nõgu muutus paisjärveks. Pais purunes ja kuni 2 m kõrgune tulvavesi tungis läbi oru. Kogu orus kaotas elu 188 inimest, kellest "enamik olid välistöölised".
Steve Yzerman

**Stephen "Steve" Gregory Yzerman** (sündinud 9. mail 1965 Cranbrookis Briti Columbias) on endine Kanada jäähokimängija (keskründaja).

## Välislingid
* Steve Yzerman NHL.com lehel
Pitteni jõgi

**Pitten** on jõgi Alam-Austrias.

Pitteni lähe on kahe lähtejõe Feistritzi ja Großer Pestingbachi ühinemiskoht Hinterleiteni lähedal Feistritz am Wechselis. Haderswörthis Lanzenkirchen kihelkonnas Pitten ja Schwarza ühinevad, et moodustada Leitha, mis on Doonau lisajõgi.
Tero Taskila

**Tero Taskila** (sündinud 9. septembril 1974) on Soome päritolu lennundustegelane. Ta oli Eesti riikliku lennufirma Estonian Airi juht 1. juunist 2011 kuni 31. oktoobrini 2012, kui tema juhtimisel saavutas Estonian Air oma ajaloo suurima kahjumi.

Enne Estonian Airis töötamist oli ta 2009–2011 airBalticu kommertsdirektor. Enne seda oli ta töötanud ka Finnairis, Lufthansas ja kolmes Lähis-Ida lennufirmas.

Rohkelt pälvis tähelepanu ka Tero Taskila palk Estonian Airis. Näiteks 2012. aastal teenis ta kümne kuu eest 332&nbsp;280 eurot ning lisatasudena 99&nbsp;684 eurot.

## Viited

## Välislingid
* "Tero Taskila: olen valinud ja õppinud selgeks ameti, mida väärikalt tasustatakse" Õhtuleht, 7. juuli 2012
* "Taskila jättis Estonian Airile hiigelkahjumi ja võttis veel 100 000 eurot lisaks" Õhtuleht, 1. november 2012
* "33 000-eurose kuupalgaga Tero Taskila oli säästujuht" Eesti Ekspress, 13. detsember 2012
* "Megapalka teeninud Estonian Airi eksjuhil ripub kaelas 200 000eurone maksuvõlg" Äripäev, 12. juuni 2023
Tim Thomas

**Timothy Thomas Jr.** (sündinud 15. aprill 1974 Flint, Michigan) on endine USA jäähokimängija (väravavaht).

## Välislingid
* Tim Thomas NHL.com lehel
Mark Messier

**Mark John Douglas Messier** (sündinud 18. jaanuaril 1961 Edmontonis Alberta provintsis) on endine Kanada jäähokimängija (keskründaja).

## Välislingid
* Mark Messier NHL.com lehel
Cuiabá Esporte Clube

**Cuiabá Esporte Clube** on Brasiilia jalgpalliklubi, mis tegutseb Mato Grosso osariigi pealinnas Cuiabás. See mängib Brasiilia kõrgliigas Campeonato Brasileiro Série A ja Mato Grosso osariigi meistrivõistlustel Campeonato Mato-Grossense.

Klubi asutas 2001. aastal endine jalgpallur Gaúcho, kellest sai ühtlasi Cuiabá meeskonna esimene peatreener. 2003. aastal tuli Cuiabá esimest korda Mato Grosso osariigi meistriks. Mato Grosso osariigi meistriks on Cuiabá tulnud kokku 12 korda. 2015. aastal võitis Cuiabá karikaturniiri Copa Verde. 2015. aasta Copa Verde finaali esimeses mängus oldi kaotatud Remole 1:4, kuid teises mängus alistati Remo 5:1 ning tulid üldskooriga 6:5 karikavõitjaks. Sellega kvalifitseerus Cuiabá 2016. aasta Lõuna-Ameerika klubide karikasarja Copa Sudamericana, mille teises voorus kaotati teisele Brasiilia klubile Chapecoense kahe mängu kokku võttes 2:3. Teist korda osaleti Copa Sudamericanal 2022. aastal, kui oma alagrupis saadi kolmas koht.

2018. aastal tõusis Cuiabá Brasiilia tugevuselt kolmandast liigast esmakordselt Brasiilia esiliigasse. 2020. aastal saadi Brasiilia esiliigas neljas koht, misjärel tõusti esimest korda Brasiilia kõrgliigasse. Cuiabást sai esimene Mato Grosso osariigi klubi Brasiilia kõrgliigast pärast 1986. aastat. 2021. aastal saavutati Brasiilia kõrgliigas 15. koht ja 2022. aastal 16. koht.

Klubi kodustaadion on Arena Pantanal, mis mahutab 44 000 pealtvaatajat. See valmis 2014. aasta maailmameistrivõistlusteks. Cuiabá jagab Arena Pantanali klubiga Mixto.

Cuiabá suurim rivaal Mato Grosso osariigi meistrivõistlustel on Luverdense.

## Praegune koosseis
*Seisuga 28. mai 2023*

## Saavutused
*Campeonato Mato-Grossense:
****Võitja** (12): 2003, 2004, 2011, 2013, 2014, 2015, 2017, 2018, 2019, 2021, 2022, 2023
*Copa Verde:
****Võitja** (2): 2015, 2019
*Copa FMF:
****Võitja** (2): 2010, 2016

## Viited

## Välislingid
* Ametlik koduleht
Impact Day

**Impact Day** esimest korda 2022. aastal Tallinnas Põhjala tehases aset leidnud kestlikkusele ja vastutustundlikule ettevõtlusele keskenduv festival.

See toob kokku ettevõtjad, poliitikakujundajad, investorid ja aktivistid, et arutada, kuidas muuta Euroopa konkurentsivõimelisemaks, iseseisvamaks ja jätkusuutlikumaks.

## Viited
Ükssarvikukoobas (Austria)

Austria **Ükssarvikukoobas** (saksa: *Einhornhöhle*) asub Alam-Austria liidumaal Dreistetteni lähedal Hohe Wandi looduspargis ja sinna pääseb tähistatud matkaradadel u. 20 minutiga Dreistettenist (tüüpiline teeviit illustreeritud). Koopa avastas 1927. aastal Otto Langer vanem ja avas selle näitusekoopana 1930. aastal. 1964. aastal moderniseeriti Otto Langer noorema rajatud ehitised. Ligikaudu 20 minutit kestvad giidiekskursioonid toimuvad ülestõusmispühadest septembri lõpuni pühapäeviti ja riigipühadel.

Giidiga ekskursioon viib esmalt piki kunstlikult loodud galeriid koopasse. Selle loomulik sissepääs asub praeguse kunstliku sissepääsu kohal ja on nähtav tänapäevaselt rajalt. Tehisgalerii ette on ehitatud hütt, mille kaudu pääseb galerii sissepääsu. Koopa sees viib ringkäik alguses piki külgtunnelit alla ja seejärel piki peakoridori esimesse kitsaskohta. Selle kitsaskoha ees olevas saalis asuvad giidiga ekskursiooni suurimad tilkumiskivid - u. 1 m kõrgused stalagmiidid (vaata illustratsiooni). Kahes vahekäigus olevast hargnemisest sellesse saali kulgeb ringkäik piki lõiku, kus laest on rippumas kaltsipaagutatud kardin ja mitu stalaktiiti. Püha Barbara kuju kõrval asuvas nišis on ka Perlsinter. Koopast leiti arvukalt loomaluid (näiteks koopakaru), mitmed eksponaadid on välja pandud koopas endas või on näha kivimikihtides (näiteks üksikud hambad või luud).

## Galerii


Pilt:Einhornhoehle1.JPG|Sissepääs koopasse
Pilt:Einhornhoehle4.JPG|Teeviit koopasse
Pilt:Einhornhoehle2.JPG|Stalaktiidid
Pilt:Einhornhoehle3.JPG|Stalagmiidid Zwergenreichis
Amstetteni ringkond

**Amstetteni ringkond** on ringkond Austrias Alam-Austria liidumaal.

Ringkond koosneb järgmistest valdadest
Öölill

**Öölill** (*Hesperis*) on ristõieliste sugukonda arvatud perekond.

## Liike
**Hesperis bicuspidata* – lilla öölill 
**Hesperis dinarica* – dinaari öölill
**Hesperis matronalis* – harilik öölill
**Hesperis pycnotricha* – lühikarvane öölill
**Hesperis steveniana* – tundra-öölill
**[[Hesperis tristis]]*

## Välislingid
*
Henrik Zetterberg

**Carl Henrik Zetterberg** (sündinud 9. oktoober 1980 Sundsvalli vald, Rootsi) on endine Rootsi jäähokimängija. Ta võitis Stanley karika hooajal 2007-2008.

## Välislingid
* Henrik Zetterberg NHL.com lehel
Nicklas Lidström

**Nicklas Erik Lidström** (sündinud 28. aprillil 1970 Krylbos Rootsis) on endine Rootsi jäähokimängija. Ta mängis NHL-i klubis Detroit Red Wings. 

Lidström võitis Stanley karika neli korda: aastatel 1997, 1998, 2002 ja 2008.

## Välislingid
* Nicklas Lidström NHL.com lehel
Joe Sakic

**Joseph Steven Sakic** (sündinud 7. juulil 1969 Burnabys Briti Columbias) on endine Kanada jäähokimängija (keskründaja). Kogu oma karjääri jooksul esindas ta vaid NHL-i klubi Colorado Avalanche ning kuulus 1996. ja 2001. aastal Stanley karika võitnud meeskonda.

## Välislingid
* Joe Sakic NHL.com lehel
José Théodore

**José Nicolas Théodore** (sündinud 13. september 1976 Laval, Québec) on endine Kanada jäähokimängija (väravavaht). Oma NHL-i karjääri jooksul esindas ta Montreal Canadiensit, Colorado Avalanche'i, Washington Capitalsi, Minnesota Wildi ja Florida Panthersit.

## Välislingid
* José Théodore NHL.com lehel
Patrick Roy

**Patrick Jacques Roy** (sündinud 5. oktoobril 1965 Québecis Québeci provintsis) on endine Kanada jäähokimängija (väravavaht). Kogu oma NHL-i karjääri jooksul esindas Roy vaid Montreal Canadiensit ja Colorado Avalanche'i. 

Ta kuulus 1986., 1993., 1996. ja 2001. aastal Stanley karika võitnud meeskonda. Teda peetakse üheks kõigi aegade parimaks jäähokiväravavahiks.

## Välislingid
* Patrick Roy NHL.com lehel
Bobby Orr

**Robert Gordon Orr** (sündinud 20. märtsil 1948 Parry Soundis Ontario provintsis) on endine Kanada jäähokimängija. 

Teda on peetud selle spordiala parimaks kaitsjaks. Orri skoori keskmine NHL-is oli 1,39 jõupunkti mängu kohta. Tema ja Orr on ainsad NHL-i kaitsjad, kes on löönud keskmiselt mängus üle 0,99 punkti (arvestades üle kolme mängu pidanud mängijaid), lisaks Orrile vaid Paul Coffey ja tegevmängija Cale Makar. Oma NHL-i karjääri jooksul esindas Orr Boston Bruinsi ja Chicago Blackhawksi. Ta kuulus 1970. ja 1972. aastal Stanley karika võitnud meeskonda. 

## Välislingid
* Bobby Orr NHL.com lehel
Jean Béliveau

**Joseph Jean Arthur Béliveau** (sündinud 31. august 1931 Trois-Rivières, Québec – 2. detsember 2014 Longueuil, Québec) oli endine Kanada jäähokimängija (keskründaja). Kogu oma NHL-i karjääri jooksul esindas ta vaid Montreal Canadiensi, kus võitis 10 korda Stanley karika (aastatel 1956, 1957, 1958, 1959, 1960, 1965, 1966, 1968, 1969 ja 1971).

1972. aastal arvati ta Hockey Hall of Fame'i.

## Välislingid
* Jean Béliveau NHL.com lehel
Conn Smythe Trophy

**Conn Smythe Trophy** on spordiauhind, jäähokiliiga National Hockey League'i (NHL) Stanley karika väljalangemismängude kõige väärtuslikumale mängijale.

Auhind on nimetatud Conn Smythe'i järgi, kellele kuulus aastatel 1927–1961 jäähokiklubi Toronto Maple Leafs.

## Võitjad

## Viited
Scott Niedermayer

**Scott Niedermayer** (sündinud 31. augustil 1973 Cranbrookis Briti Columbias) on endine Kanada jäähokimängija. Niedermayer oli kaitsja ning esindas oma 18 hooaega ja enam kui tuhat mängu hõlmanud NHL-i karjääri jooksul New Jersey Devilsit ja Anaheim Ducksi ning võitis nendega neli NHL-i Stanley karikat. 

Oma profikarjääri jooksul NHL-is pälvis ta James Norrise mälestuskarika ja Conn Smythe'i karika, valiti viis korda liiga tähtede mänguks ja 2013. aastal valiti ta Hockey Hall of Fame'i. Niedermayeri mängijanumber oli 27 ning New Jersey Devils, Anaheim Ducks ja Kamloops Blazers ei anna tema auks seda numbrit enam välja.

Ta võitis Kanada koondisega 2004. aasta jäähoki maailmameistrivõistlused ning olümpiakullad 2002. aastal ja 2010. aastal.

## Välislingid
* Scott Niedermayer NHL.com lehel
Cam Ward

**Cameron Kenneth Ward** (sündinud 29. veebruaril 1984 Saskatoonis Saskatchewani provints) on endine Kanada jäähokimängija (väravavaht). Ta on NHL-i karjääri jooksul mänginud Carolina Hurricanesis ja Chicago Blackhawksis. Ta kuulus 2006. aastal Stanley karika võitnud meeskonda.

## Välislingid
* Cam Ward NHL.com lehel
Joe Nieuwendyk

**Joseph Nieuwendyk** (sündinud 10. septembril 1966 Oshawas Ontario provintsis) on endine Kanada jäähokimängija (keskründaja). 

NHL-i karjääri jooksul mängis ta Calgary Flamesi, Dallas Starsi, New Jersey Devilsi, Toronto Maple Leafsi ja Florida Panthersi klubi meeskonnas. 

Ta kuulus 1989., 1999. ja 2003. aastal Stanley karika võitnud meeskonda.

## Välislingid
* Joe Nieuwendyk NHL.com lehel
Brad Richards

**Bradley Glenn Richards** (sündinud 2. mail 1980 Murray Harbouris Prints Edwardi saarel) on endine Kanada jäähokimängija (keskründaja). 

Richards mängis NHL-is 15 hooaega aastatel 2000–2016. Kokku mängis ta 1126 põhihooaja mängu, kus lõi 298 väravat ja 634 resultatiivset söötu ning andis kokku 932 jõupunkti.

Richards on aidanud võita kaks Stanley karikat: 2004. aastal Tampa Bay Lightningi ja 2015. aastal Chicago Blackhawksi meeskonnas.

## Välislingid
* Brad Richards NHL.com lehel
Jean-Sébastien Giguère

**Jean-Sébastien Giguère** (sündinud 16. mail 1977 Montréalis Québeci provintsis) on endine Kanada jäähokimängija (väravavaht). NHL-i karjääri jooksul mängis ta Hartford Whalersi, Calgary Flamesi, Anaheim Ducksi, Toronto Maple Leafsi ja viimasena Colorado Avalanche'i klubis.

Ta kuulus 2007. aastal Stanley karika võitnud meeskonda.

## Välislingid
* Jean-Sébastien Giguère NHL.com lehel
Brian Leetch

**Brian Joseph Leetch** (sündinud 3. märts 1968 Corpus Christi, Texas) on endine USA jäähokimängija (kaitsja). Oma NHL-i karjääri jooksul esindas ta New York Rangersi, Toronto Maple Leafsi ja Boston Bruinsi. 

Temast sai esimene USA mängija, kes võitis Conn Smythe Trophy. Ta võitis 1994. aastal New York Rangersiga Stanley karika.

## Välislingid
* Brian Leetch NHL.com lehel
Peter Forsberg

**Peter Mattias "Foppa" Forsberg** (sündinud 20. juuli 1973 Örnsköldsvik, Rootsi) on endine Rootsi elukutseline jäähokimängija ja endine Modo Hockey peadirektori assistent. Hüüdnimedega "Peeter Suur" ja "Foppa" oli Forsberg tuntud oma jäänägemise ja füüsilise mängu poolest ning teda peetakse üheks kõigi aegade suurimaks mängijaks. Kuigi tema karjääri lühendasid püsivad vigastused, on ta 2021. aasta seisuga NHL-is kõigi aegade mängupunktide arvestuses kõigi aegade üheksas ja mängus söötudes viies, jäädes alla Wayne Gretzkyle ja Mario Lemieux'le. Bobby Orr ja Connor McDavid. 2017. aastal valiti Forsberg ajaloo 100 parima NHL-i mängija hulka.

Tema 19-aastase profikarjääri hulka kuulub 13 aastat National Hockey League'i, kus ta võitis Colorado Avalanche'iga kaks Stanley karikas, samuti mitmeid individuaalseid autasusid, sealhulgas Harti mälestustrofee 2003. aastal. 2017. aasta lõpu seisuga -18 hooajal on ta NHL-i põhihooajal kõigi aegade enimmüüdud Rootsi punktiküttide poolest seitsmes. Enne oma lühiajalist tagasitulekuhooaega 2011. aastal ei saanud Forsberg kordagi negatiivset pluss-miinus reitingut, mis andis talle karjääri üldhinnanguks +238.

Koos tema kahe Stanley karika meistritiitliga NHL-is on ta Triple Gold Clubi liige ja ainus rootslane, kes on võitnud kõik kolm võistlust kaks korda. 2013. aastal võeti ta IIHF Hall of Fame ja 2014. aastal valiti ta Hockey Hall of Fame.

## Välislingid
* Nicklas Lidström NHL.com lehel
Marco Misciagna

**Marco Misciagna** (sündinud 5. veebruaril 1984 Baris) on Itaalia viiuldaja ja vioolamängija.

Marco Misciagna oli aastaid Malaga keelpilliorkestri solist ning esines külalisena suurtes kontserdisaalides ja rahvusvaheliste orkestritega, sealhulgas Berliner Philharmoniega ja Musikvereiniga Viinis ning New Yorgis Lehman Centeris ja Carnegie Hallis.

Ta on Tambovi S. Rahmaninovi Riikliku Konservatooriumi auprofessor, samuti Vladivostoki Kaug-Ida Riikliku Akadeemia (Venemaa), Institut Supérieur de Musique de Sousse (Sousse’i Ülikool, Tuneesia), Santiago de Cuba Esteban Salasi konservatooriumi, Pettman National Junior Academy of Music (Auckland, Uus-Meremaa) ja Jerevani Komitase Riikliku Konservatooriumi (Armeenia) auprofessor.

2018. aastal pälvis ta Ukraina asepeaministri Kuldmedali Kiievi Ooperimaja 150. aastapäeva puhul. Lisaks võitis ta USA-s Californias Global Music Awardsil kaks kuldmedalit.

## Tunnustus
* Paavsti hõbedane teenetemärk Bolla Militantis Ecclesiae 300. aastapäevaks” Püha Jüri Püha Sõjalise Konstantinuse ordeni üle 27.05.2018; 
* Kuldmedal – Ukraina Rahvusooperi 150. aastapäeva tähistamine 
* Ayvalıki linna aukodanik – Türgi 
* Medal koostöö eest Ukrainas. Nr 988 
* Ukraina Püha Georgi ordeni medal. Nr 1725 
* Santiago de Cuba linna austatud külaline

## Välislingid
* Marco Misciagna koduleht
* Marco Misciagna veebisaidil Discdogs
* Марко Мишанья
* Marco Misciagna Alion Baltic Music Festivali kodulehel
Lutsharel Geertruida

**Lutsharel Geertruida** (sündinud 18. juulil 2000 Rotterdamis) on Hollandi jalgpallur, kes mängib paremkaitsja, keskkaitsja või kaitsva poolkaitsjana Hollandi kõrgliigaklubis Feyenoord ja Hollandi jalgpallikoondises.

Feyenoordi noortesüsteemiga liitus ta 2012. aastal. Enne seda kuulus ta Rotterdami Spartasse. Feyenoordi põhimeeskonnas debüteeris Geertruida 2017. aasta oktoobris Hollandi karikavõistluste mängus. Hollandi kõrgliigas tegi ta debüüdi järgmisel hooajal. Alates hooajast 2020/21 on Geertruida kuulunud Feyenoordi põhikoosseisu. 27. septembril 2020 lõi ta mängus ADO Den Haagi vastu oma esimese värava Hollandi kõrgliigas. Hooajal 2022/23 tuli ta Feyenoordiga Hollandi meistriks.

Hollandi jalgpallikoondises debüteeris Geertruida 24. märtsil 2023 EM-i valikmängus Prantsusmaa vastu.

Ta on Curaçao päritolu.

## Saavutused
;Feyenoord
*Eredivisie: 2022–23
*Johan Cruijff Schaal: 2018
*UEFA Euroopa Konverentsiliiga: Teine koht 2021–22
Coca-Cola Hellenic Bottling Company

**Coca-Cola Hellenic Bottling Company AG** (lühendid **Coca-Cola HBC** või **Coca-Cola Hellenic**) on üks Coca-Cola Company suurematest villimisettevõtetest. Coca-Cola HBC on mittealkohoolsete ja alkohoolsete jookide, kohvi ja mineraalvee müügiga tegelev ettevõte, mis tegutseb 29 riigis, sealhulgas ka Eestis. Hellenic teenindab koos partneritega rohkem kui 715 miljonit tarbijat, omab (2018. aasta seisuga) 55 tehast ja on tööandja üle 33&nbsp;000 töötajale (sealhulgas umbes 60 töötajale Eestis). Coca-Cola HBC käive ulatus 2021. aastal 8 miljardi euroni ja 2017. aastal oli kontserni puhaskasumiks 426 miljonit eurot.

Ettevõte asutati 1969. aastal Ateenas, kuid 2012. aasta sügisel Kreeka võlakriisi ajal koliti nii ettevõtte peakorter kui ka börsil Hellenicu aktsiatega kauplemine Kreeka pealinnast Šveitsis asuvasse Zugi. 22,89 protsenti Coca-Cola HBC aktsiatest kuulub Coca-Cola Companyle ja peaaegu sama palju (22,96 protsenti) kuulub kreeka David-Leventisi äridünastia omatud Luksemburgis registreeritud valdusfirmale Kar-Tess Holding. Ülejäänud aktsiad on vabalt kaubeldavad Londoni börsi põhinimekirjas ja Ateena börsi lisanimekirjas.

HBC toodab, pudeldab ja müüb karastusjooke, mille kontsentraadid, siirupid ja muud koostisained ta ostab Coca-Cola Companylt. Hellenicul on talle määratud riikides eksklusiivne õigus teha Coca-Cola Company kontsentraadist jooki. 2017. aastal oli HBC suuruselt teine Coca-Cola villimisettevõte. Konkreetsed müüdud tooted sõltuvad siiski riigist: Coca-Cola luksusalkohol on peaaegu kõigis 29 riigis, mõnedes riikides müüb HBC veel lisaks sellele õlu või viina. Lääne-Balkanil ja Kreekas müüb HBC soolaseid ja magusaid snäkke. Kreekas toodab Hellenic toonikuid. Müüdud toodete hulgas on kasvamas vähese suhkruga või suhkruvabad joogid, mille osakaal HBC portfellis on 37%.

## Sihtriigid

## Vaata ka

* Coca-Cola HBC Eesti
* Coca-Cola Company

## Viited
Annamária Tóth

**Annamária Tóth** (neiupõlvenimega **Annamária Kovács**; 14. september 1945 Budapest – 24. juuli 2023) oli Ungari kergejõustiklane, mitmevõistleja.

México olümpiamängudel 1968. aastal võitis ta viievõistluses pronksmedali.

1967. aastal nimetati ta Ungari aasta naissportlaseks.

## Välislingid
*
Mungo Jerry

**Mungo Jerry** on 1970. aastal asutatud briti rokkansambel. Ansambli asutas kitarrist, laulja ja laulukirjutaja Ray Dorset Ashfordis Middlesexis.

Ansambli tuntuim lugu on "In the Summertime", mis ilmus singlina 1970. aastal ja tõusis briti ning mitme teise riigi edetabeli tippu.

Briti singlimüügiedetabeli tippu tõusis 1971. aastal ka singel "Baby Jump".

## Albumid
* *[[Mungo Jerry (album)|Mungo Jerry]]* (1970)
* *[[Electronically Tested]]/Baby Jump* (1971)
* *You Don't Have to Be in the Army* (1971)
* *Boot Power* (1972)
* *Long Legged Woman* (1974)
* *Impala Saga* (1976)
* *Lovin' in the Alleys, Fightin' in the Streets* (1977)
* *Ray Dorset & Mungo Jerry* (1978)
* *Together Again* (1981)
* *Boogie Up* (1984)
* *Snakebite* (1991)
* *Old Shoes New Jeans* (1997)
* *Candy Dreams* (2001)
* *Adults Only* (2003)
* *Naked from the Heart* (2007)
* *When She Comes She Runs All Over Me* (2007)
* *Cool Jesus* (2011)
* *Kicking Back* (2015)
* *Xstreme* (2019)
* *Somelight* (2022)
Klaus

**Klaus** on saksa, hollandi ja skandinaavia mehenimi, mis on kasutusel ka eestlastel. See on mugandus nimest Nikolaus.

Eestis oli 2023. aasta 1. jaanuari seisuga eesnimi Klaus 112 mehel. Klaus oli esinemissageduselt 641. mehenimi. Klaus oli keskmiselt 21 aasta vanune (mediaanvanus oli 12). Kõige populaarsem oli eesnimi Klaus vanuserühmas 0–4, kus neid oli 10 000 elaniku kohta 4,15.

## Viited
Klaus (perekonnanimi)

**Klaus** on perekonnanimi.

2023. aasta 1. jaanuari seisuga oli Eestis perekonnanimi Klaus 256 inimesel: 113 mehel ja 143 naisel. Perekonnanimede levikult oli Klaus meeste puhul 687. kohal ja naiste puhul 567. kohal. Perekonnanime Klaus kandja oli keskmiselt 44 aasta vanune (mediaanvanus oli 45). Perekonnanimi Klaus on levinuim Põlva maakonnas, kus neid oli maakonna 10 000 elaniku kohta 5,33.
  
## Nime kandjaid
*Georg-Voldemar Klaus, eesti vaimulik (1907–1983)
*Václav Klaus, Tšehhi poliitik (1941–)
*Voldemar Klaus, eesti advokaat (1888–1940)
*Väino Klaus, eesti toimetaja (1949–)

## Viited
Luks (perekonnanimi)

**Luks** on perekonnanimi.

2023. aasta 1. jaanuari seisuga oli Eestis perekonnanimi Luks 374 inimesel: 170 mehel ja 204 naisel. Perekonnanimede levikult oli Luks meeste puhul 384. kohal ja naiste puhul 331. kohal. Perekonnanime Luks kandja oli keskmiselt 42 aasta vanune (mediaanvanus oli 39). Perekonnanimi Luks on levinuim Põlva maakonnas, kus neid oli maakonna 10 000 elaniku kohta 11,49.
  
## Nime kandjaid
*Jaan Luks, eesti ja Nõukogude sõjaväelane (1900–1973)
*Leo Luks, eesti filosoof (1975–)
*Meelis Luks, eesti kunstnik (1968–)  
*Valmer Luks, eesti muusik (1978–)

## Viited
Blaine'i maakond (Montana)

**Blaine'i maakond** (*Blaine County*) on maakond Ameerika Ühendriikides Montana osariigis.

Maakonna halduskeskus ja suurim linn on Chinook. Maakonna pindala on 10 980 km².

Maakonna kagunurgas on suurem osa Fort Belknapi indiaanireservaadist, kus elavad gros ventre'id ja assiniboinid (nakodad).

## Naabermaakonnad
* Hilli maakond (läänes)
* Chouteau maakond (edelas)
* Phillipsi maakond (idas)
* Ferguse maakond (lõunas)

## Ajalugu
Maakond moodustati 1912. aastal. See on saanud nime endise riigisekretäri James G. Blaine'i järgi.

## Rahvastik
Rahvaarv oli 2020. aasta rahvaloenduse ajal 7044. 2010. aasta rahvaloenduse andmetel oli rahvaarv 6491. 49,4% elanikest olid indiaanlased ja 48,2% valgenahalised.

## Viited
Kate Chopin

**Kate Chopin** (neiuna **Katherine O'Flaherty**; 8. veebruar 1850 Saint Louis, Missouri osariik – 22. august 1904 Saint Louis, Missouri osariik) oli Ameerika Ühendriikide kirjanik.

Ta sündis 1850. aastal Missouri osariigis Saint Louises, tema ema Eliza Faris kuulus põlisesse kanada-prantsuse kreooli suguvõssa ning isa oli Galwayst pärit iirlane. 1870. aastal abiellus ta Oscar Chopiniga ja kolis koos temaga New Orleansi ja seejärel väikesesse istandusse Louisianas. Paaril oli kuus last. Pärast abikaasa surma 1882. aastal naasis Kate Chopin oma sünnimaale Saint Louisesse, kus hakkas kirjutama. 1890. aastate alguseks kirjutas ta regulaarselt lugusid, artikleid ja tõlkeid, mis avaldati kohalikes perioodikaväljaannetes.

1899. aastal ilmus tal romaan "The Awakening", millesse paljud tema kaasaegsed suhtusid vaenulikult. Teos räägib naisest, kes leiab end surutuna talle seatud sotsiaalsete piirangute raamidesse, mõistes igal võimalikul viisil hukka abielutruuduse rikkumise.

Ta hävitas ühe oma käsikirjadest.

2002. aastal ilmus romaan "Virgumine" Loomingu Raamatukogus ka eesti keeles, tõlkija Karin Suursalu. 2023. aastal ilmus tema juttude valimik "Désirée laps ja teisi jutte" (inglise keelest tõlkinud Krista Mits ja Janela Tähepõld-Tammert).

## Viited
Ratassepp (perekonnanimi)

**Ratassepp** on eesti perekonnanimi.

2023. aasta 1. jaanuari seisuga oli Eestis perekonnanimi Ratassepp 190 inimesel: 85 mehel ja 105 naisel. Perekonnanimede levikult oli Ratassepp meeste puhul 1040. kohal ja naiste puhul 885. kohal. Perekonnanime Rattasepp kandja oli keskmiselt 42 aasta vanune (mediaanvanus oli 43). Perekonnanimi Ratassepp on levinuim Jõgeva maakonnas, kus neid oli maakonna 10 000 elaniku kohta 8,24.
  
## Nime kandjaid
*Arvo Ratassepp, eesti koorijuht, helilooja ja pedagoog (1926–1986)
*August Ratassepp, eesti tehnikateadlane (1881–1959)
*Elsa Ratassepp, eesti näitleja (1893–1972)
*Jaak Ratassepp, eesti tehnikateadlane (1948–2014)
*Jüri Robert Ratassepp, Eesti sõjaväelane (1895–1919)
*Kalev Ratassepp, eesti matemaatik-loodusteadlane (1898–1960) 
*Rudolf Ratassepp, eesti näitleja (1891–1942) 
*Valdeko Ratassepp, eesti näitleja (1912–1977) 
*Väino Ratassepp, eesti pedagoogikateadlane (1930–2021)

## Viited
Rattasepp

**Rattasepp** on eesti perekonnanimi.

2023. aasta 1. jaanuari seisuga oli Eestis perekonnanimi Rattasepp 150 inimesel: 73 mehel ja 77 naisel. Perekonnanimede levikult oli Rattasepp meeste puhul 1276. kohal ja naiste puhul 1330. kohal. Perekonnanime Rattasepp kandja oli keskmiselt 40 aasta vanune (mediaanvanus oli 38). Perekonnanimi Rattasepp on levinuim Tartu maakonnas, kus neid oli maakonna 10 000 elaniku kohta 2,12.
  
## Nime kandjaid
*Silver Rattasepp, eesti semiootik, tõlkija ja muusik (1978–)
*Toivo Rattasepp, eesti tehnikateadlane (1954–) 

## Viited
Ratas (perekonnanimi)

**Ratas** on eesti perekonnanimi.

2023. aasta 1. jaanuari seisuga oli Eestis perekonnanimi Ratas 209 inimesel: 100 mehel ja 109 naisel. Perekonnanimede levikult oli Ratassepp meeste puhul 822. kohal ja naiste puhul 840. kohal. Perekonnanime Rattasepp kandja oli keskmiselt 42 aasta vanune (mediaanvanus oli 41). Perekonnanimi Ratassepp on levinuim Lääne maakonnas, kus neid oli maakonna 10 000 elaniku kohta 10,56.
  
## Nime kandjaid
*Aleksander Ratas, Eesti sõjaväelane (1897–1942)
*Arno Ratas, eesti füüsik (1952–) 
*Endel Ratas, eesti vabadusvõitleja (1938–2006)
*Jüri Ratas, Eesti poliitik (1978–)
*Rein Ratas, Eesti poliitik (1938–2022)
*Urve Ratas, eesti geograaf (1940–) 
*Veiko Ratas, eesti võistlustantsija (1978–) 

## Viited
Ringo

**Ringo** on mehenimi.

1. jaanuari 2023 seisuga oli Eestis eesnimi Ringo 105 mehel. Reigo on Eestis levikult 660. mehenimi.

Kõige populaarsem oli eesnimi Ringo vanuserühmas 45–49, kus neid on 10 000 elaniku kohta 1,87. Ringo oli keskmiselt 37 aasta vanune (mediaanvanus oli 40).

## Nime kandjaid
* Ringo Lam, Hongkongi filmilavastaja (1955–2018)
* Ringo Ringvee, Eesti luuletaja ja teoloog (1968–)

Nime Ringo on kasutanud mitmed muusikud esinejanimena: 
* Ringo (kodanikunimega Guy Bayle), prantsuse laulja (1947–)
* Ringo Sheena (kodanikunimega Yumiko Shiina), jaapani laulja (1978–)
* Ringo Starr (kodanikunimega Richard Starkey), inglise muusik (1940–)

## Viited
Loik (perekonnanimi)

**Loik** on eesti perekonnanimi.

2023. aasta 1. jaanuari seisuga oli Eestis perekonnanimi Loik 278 inimesel: 137 mehel ja 141 naisel. Perekonnanimede levikult oli Loik meeste puhul 523. kohal ja naiste puhul 578. kohal. Perekonnanime Loik kandja oli keskmiselt 43 aasta vanune (mediaanvanus oli 45). Perekonnanimi Loik on levinuim Saare maakonnas, kus neid oli maakonna 10 000 elaniku kohta 6,95.
  
## Nime kandjaid
*Helgi Loik, eesti tõlkija (1950–2024)
*Ramon Loik, eesti julgeolekuspetsialist (1977–)
*Rein Loik, Eesti majandustegelane ja poliitik (1950–) 
*Saima Loik, eesti moekunstnik (1922–2011) 
*Tõnu Loik, Eesti poliitik ja ettevõtja (1875–1958)
*Valerian Loik, eesti maalikunstnik (1904–1986)

## Viited
Wiener Hausberge

**Wiener Hausberge** *(Viini kohalikud mäed)* on Raxi, Schneebergi ja Hohe Wandi mäed Alam-Austria liidumaa lõunaosas. Nendesse mägedesse jõuab Viinist umbes tunniga ja seetõttu on need viinlaste jaoks populaarne puhkeala.

## Juurdepääsetavus

Viini *[[Hausberg]]idele* - *[[Hausberg]]* on kohalik mägi, mis on seotud linnaga - pääseb autoga Lõunakiirteelt (A2). Viini ja mägede vahel on ka hea ühistranspordiühendus. Raxi jaoks saab külastaja sõita Lõunaraudteel Payerbach-Reichenausse ja sealt *Retteri* bussiga Hirschwangi, Hinternaßwaldi või Preiner Gscheidi. Schneebergi jaoks sõidavad Lõunaraudtee rongid Wiener Neustadti, siit saab külastaja sõita Schneebergbahnil diiselvaguniga Puchbergi ja jätkata ratasajamiga raudteel üles Hochschneebergile või sõita rongiga Neunkirchenisse ja *Retteri* bussiga Losenheimi. Hohe Wandi jaoks võivad külastajad sõita ka rongiga Wiener Neustadti ja jätkata *Partschi* bussiga Maiersdorfi või Stollhofi.

## Ajalooline areng

Semmeringi raudtee ehitamisega sai see piirkond populaarseks Viinist pärit ühepäevareisijate seas. Turismiliiklus tormas algul Raxi ja Schneebergi mägedesse, kuhu oli lihtsam pääseda ning kuhu pääses köisraudteed ja ratasajamiga raudteed pidi. Enne massiturismi saabumist olid paljud külastajad botaanikud, mineraloogid, geograafid ja agronoomid, kes hakkasid mägedes rändama oma eriala tõttu, nende aruanded paelusid biidermeieri perioodi kodanikke, kes seni olid piirdunud ühepäevareisidega Viini läheduses, sellistesse kohtadesse nagu Wienerwald. Esimene ülestähendus mitteametlikust ronimisest Hohe Wandile pärineb 1862. aastast. Asutati Alpiklubid ja kõrgele platoole ehitati pelgupaigad.

## Tänapäev

Rax, Schneeberg ja Hohe Wand on endiselt kõige populaarsemad mäed Gutensteini Alpides ja Rax-Schneebergi rühmas ning need on väga hästi teenindatud, lihtsa juurdepääsu, heade vaatepunktide ja arvukate märgistatud jalgteedega. Teistele mägedele, nagu Dürre Wand või Schneealpe, ronitakse seevastu harvemini.
Sarap (perekonnanimi)

**Sarap** on eesti perekonnanimi.

2023. aasta 1. jaanuari seisuga oli Eestis perekonnanimi Sarap 345 inimesel: 161 mehel ja 184  naisel. Perekonnanimede levikult on Sarap meeste puhul 411. kohal ja naiste puhul 384. kohal. Nimi on levinuim Jõgeva maakonnas, kus neid on 10 000 elaniku kohta 7,88

## Nime kandjaid
*Aavo Sarap, eesti jalgpallitreener
*Carl Sarap, kirjastuse Odamees rajaja, toimetaja ja fotograaf (1892–1942)
*Ene Sarap, eesti õpetaja (1958–2014)
*Enn Sarap, Eesti poliitik ja majandusjuht (1945–2019)

## Viited
Justin Bijlow

**Justin Bijlow** (sündinud 22. jaanuaril 1998 Rotterdamis) on Hollandi jalgpallur, kes mängib väravavahina Hollandi kõrgliigaklubis Feyenoord ja Hollandi jalgpallikoondises.

Feyenoordi meeskonnas debüteeris ta Hollandi kõrgliigas 13. augustil 2017 mängus FC Twente vastu. Hooajal 2022/23 tuli ta Feyenoordiga Hollandi meistriks.

Aastatel 2014–2021 mängis Bijlow Hollandi noortekoondistes. Hollandi jalgpallikoondises debüteeris ta 1. septembril 2021 MM-i valikmängus Norra vastu. Bijlow oli koondise varuväravavaht 2022. aasta maailmameistrivõistlustel.

## Saavutused
;Feyenoord
*Eredivisie: 2022–23
*KNVB beker: 2017–18
*Johan Cruijff Schaal: 2017, 2018
*UEFA Euroopa Konverentsiliiga: Teine koht 2021–22

## Viited

## Välislingid
* Profiil Feyenoordi kodulehel
Jakob Baggehufwud

**Jakob Baggehufwud** (u 1650 – 26. mai 1702) oli Rootsi sõjaväelane ja kapten, kes osales Põhjasõjas. 

## Elulugu
Jakob Baggehufwud sündis ilmselt 1650. aastate paiku, Rootsi sõjaväelase (kaptenleitnant), Käravete mõisniku Johan Nilsson Baggehufwudi ja Anna von Ungern-Sternbergi peres.  

1679. aastal teenis ta leitnant Bistrami ratsarügemendis. Põhjasõja ajal oli ta 1701. aastal kapten Eestis moodustatud ooberst vabahärra Otto von Rehbinderi Järvamaa jalaväerügemendis.  

Jakob Baggehufwud suri 26. mail 1702.

## Viited
Carboni maakond (Montana)

**Carboni maakond** (*Carbon County*) on maakond Ameerika Ühendriikides Montana osariigis.

Maakonna halduskeskus ja suurim linn on Red Lodge. Maakonna pindala on 5340 km².

## Ajalugu
Maakond moodustati 1895. aastal.

## Rahvastik
Rahvaarv oli 2020. aasta rahvaloenduse järgi 10 473. 2010. aasta rahvaloenduse andmetel oli rahvaarv 10 078.

## Viited
Broadwateri maakond

**Broadwateri maakond** (*Broadwater County*) on maakond Ameerika Ühendriikides Montana osariigis.

Maakonna halduskeskus ja suurim linn on Townsend. Maakonna pindala on 3210 km².

## Ajalugu
Maakond moodustati 1897. aastal.

## Rahvastik
Rahvaarv oli 2020. aasta rahvaloenduse järgi 6774. 2010. aasta rahvaloenduse andmetel oli rahvaarv 5612.

## Viited
Fussa

**Fussa** on linn Jaapanis Tōkyō prefektuuris. Asub Tōkyōst läänes Tama jõe ääres. Piirneb Akiruno, Akishima, Hachiōji, Hamura, Musashimurayama, Tachikawa ja Mizuho linnaga.

1. mai 2023 seisuga oli linna elanike arv 55 753. 

## Viited

## Välislingid

*Fussa koduleht
Ismaël Koné

**Ismaël Kenneth Jordan Koné** (sündinud 16. juunil 2002 Abidjanis) on Kanada jalgpallur, kes mängib poolkaitsjana Inglismaa esiliigaklubis Watford ja Kanada jalgpallikoondises.

Ta sündis Elevandiluurannikul. Kanadasse kolis ta seitsmeaastaselt ja kasvas üles Montréalis. 2012. aastal asus ta mängima klubiga AS Notre-Dame-de-Grâce.

2020. aastal liitus ta sealse jalgpalliklubiga CF Montréal, kellega sõlmis aasta hiljem ametliku kaheaastase lepingu. Montréali põhimeeskonnas debüteeris ta 23. veebruaril 2022 CONCAF-i Meistrite Liiga mängus Mehhiko klubi Santos Laguna vastu ja lõi selles mängus ka värava.

2022. aasta detsembris sõlmis ta nelja ja poole aasta pikkuse lepingu Watfordiga.

Kanada jalgpallikoondises debüteeris Koné 24. märtsil 2022 MM-i valikmängus Costa Rica vastu. Koondisekarjääri esimese värava lõi ta sama aasta 11. novembril sõprusmängus Bahreini vastu. Lisaks kuulus ta samal aastal Kanada koondisse 2022. aasta maailmameistrivõistlustel.

2022. aastal valiti Koné Kanada jalgpalli aasta noormängijaks.

## Viited
Rutger Johann Baggehufwud

**Rutger Johann Baggehufwud** (ka **Rötger Johann von Baggehufwudt**; 1652) oli Baggehufwudtide aadlisuguvõsast pärit Rootsi sõjaväelane, kes võitles Põhjasõjas. 

## Elulugu
Ta sündis aadeldatud Rootsi leitnandi ja Samma mõisniku Nils Nilsson Baggehufwudi ja Catharina von Tiesenhauseni peres.

1695. aastal päris ta isalt Samma mõisa. 

Ta oli Viborgi jalaväerügemendis leitnant, kust läks 1689. aastal erru. Põhjasõja alguseks naasis ta taas teenistusse ning oli 1701. aastal Viru jalaväerügemendis kapten.

## Perekond
Rutger Johann Baggehufwud abiellus 1690. aasta 23. septembril Helena von Treydeniga Tatruse mõisast. Abielust sündis neli last.

* Friedrich Jakob von Baggehufwud (surnud 1738). Eestimaa maakohtu assessor. Abiellus Gertrud Elisabeth von Vietinghoffiga. 
* Dorothea Elisabeth von Baggehufwud. Abiellus Määri mõisniku Johann Heinrich von Tolliga. 
* Anna Helena von Baggehufwud. 
* Johanna Margareta von Baggehufwud.

Pärast Helena von Treydeni surma abiellus Rutger Johann Baggehufwud Magdalena Raabega Vana-Varudi mõisast, neil sündis üks laps.

* Bernhard Johann von Baggehufwud (1704–1735). Vana-Varudi mõisnik, Venemaa keiserliku mereväe kapten.

## Viited


## Kirjandus
* Lewenhaupt, Adam. *Karl XII:s officerare. Biografiska anteckningar*. 1920.
* Stackelberg, Otto Magnus von. *Genealogisches Handbuch der estländischen Ritterschaft*. Görlitz. Kd. 2. 1929–1930.
Higashiyamato

**Higashiyamato** (jaapani 東大和市) on linn Jaapanis Tōkyō prefektuuris. Asub Tōkyōst läänes Musashino tasandikul. Piirneb Tachikawa, Higashimurayama, Kodaira, Musashimurayama ja Saitama prefektuuri Tokorozawa linnaga.

1970. aastal sai Yamato alev linnaõigused ja uue nime Higashiyamato.

1. mai 2023 seisuga oli linna elanike arv 83 680. 

## Viited

## Välislingid
*Higashiyamato koduleht
Vain (perekonnanimi)

**Vain** on eesti perekonnanimi. 

2023. aasta 1. jaanuari seisuga oli Eestis perekonnanimi Vain 310 inimesel: 146 mehel ja 164 naisel. Perekonnanimena on Vain levikult meeste puhul 475. kohal ja naiste puhul 452. kohal. Nimi on levinuim Lääne-Viru maakonnas, kus seda oli 10 000 elaniku kohta 3,57.

## Nime kandjaid
*Eha Vain, eesti tõlkija (1954–2021) 
*Evald Vain, eesti helilooja (1915–1970)
*Georg Vain, eesti jalgpallur (1898–1924)
*Jaan Vain, Eesti poliitik (1886–1942)
*Jüri Vain, eesti tehnikateadlane ja üldinformaatika professor (1956–) 
*Peep Vain, eesti koolitaja (1968–) 
*...

## Viited
Koganei

**Koganei** (jaapani 小金井市) on linn Jaapanis Tōkyō prefektuuris. Asub Tōkyōst läänes.

1. mai 2023 seisuga oli linna elanike arv 127 515.

Linnas asub Tōkyō Gakugei ülikool.

## Viited

## Välislingid
*Koganei koduleht
Luuk (perekonnanimi)

**Luuk** on eesti perekonnanimi. 

2023. aasta 1. jaanuari seisuga oli Eestis perekonnanimi Luuk 202 inimesel: 98 mehel ja 104 naisel. Perekonnanimena on Luuk levikult meeste puhul 853. kohal ja naiste puhul 892. kohal. Nimi on levinuim Järva maakonnas, kus seda oli 10 000 elaniku kohta 9,05.

## Nime kandjaid
*Erkki Luuk, eesti kirjanik (1971–)
*Lilli Luuk (pseudonüüm), eesti kirjanik (1976–)
*Roman Luuk, eesti arst (1889–1956)
*...

## Viited
Tikk (perekonnanimi)

**Tikk** on eesti perekonnanimi. 

2023. aasta 1. jaanuari seisuga oli Eestis perekonnanimi Tikk 253 inimesel: 124 mehel ja 129 naisel. Perekonnanimena on Tikk levikult meeste puhul 603. kohal ja naiste puhul 649. kohal. Nimi on levinuim Hiiu maakonnas, kus seda oli 10 000 elaniku kohta 9,22.

## Nime kandjaid
*Arvo Tikk, eesti neurokirurg (1929–2022) 
*Joosep Tikk, eesti ettevõtja ja ratsasportlane (1987–)
*Kalev Tikk, eesti lennusportlane (1962–2023)
*Karl Tikk, Nõukogude Liidu sõjaväelane (1892–1938)
*...

## Viited
Nishi-tōkyō

**Nishi-tōkyō** (jaapani 西東京市 'Lääne-Tōkyō') on linn Jaapanis Tōkyō prefektuuris.

1. mai 2023 seisuga oli linna elanike arv 207 689.

## Viited

## Välislingid
*Nishi-tōkyō koduleht
Raudla (perekonnanimi)

**Raudla** on eesti perekonnanimi. 

2023. aasta 1. jaanuari seisuga oli Eestis perekonnanimi Raudla 216 inimesel: 117 mehel ja 99 naisel. Perekonnanimena on Raudla levikult meeste puhul 658. kohal ja naiste puhul 950. kohal. Nimi on levinuim Lääne-Viru maakonnas, kus seda oli 10 000 elaniku kohta 12,92.

## Nime kandjaid
*Heiki Raudla, eesti publitsist, pedagoog ja poliitik (1949–)
*Ljudmila Raudla, eesti arstiteadlane, kopsuarst ja allergoloog (1946–)
*Nikolai Raudla, Eesti ühiskonnategelane (1911–1969)
*Ringa Raudla, eesti ühiskonnateadlane (1979–)
*...

## Viited
Merila

**Merila** on eesti perekonnanimi. 

2023. aasta 1. jaanuari seisuga oli Eestis perekonnanimi Merila 304 inimesel: 140 mehel ja 164 naisel. Perekonnanimena on Merila levikult meeste puhul 505. kohal ja naiste puhul 452. kohal. Nimi on levinuim Rapla maakonnas, kus seda oli 10 000 elaniku kohta 6,18.

## Nime kandjaid
*Anu Merila, eesti ajakirjanik (1964–)
*Herkki-Erich Merila, eesti fotograaf (1964–)
*Toomas Merila, eesti kergejõustikutreener (1939–) 
*Helbe Merila-Lattik, eesti arst (1928–2018) 
*...

## Viited
Carteri maakond (Montana)

**Carteri maakond** (*Carter County*) on maakond Ameerika Ühendriikides Montana osariigis.

Maakonna halduskeskus ja suurim linn on Ekalaka. Maakonna pindala on 8670 km².

## Ajalugu
Maakond moodustati 1917. aastal ja sai nime Thomas Henry Carteri järgi.

## Rahvastik
Rahvaarv oli 2020. aasta rahvaloenduse järgi 1415. 2010. aasta rahvaloenduse andmetel oli rahvaarv 1160.

## Viited

## Välislingid
*http://www.cartercountymt.info/
Chouteau maakond

**Chouteau maakond** (*Chouteau County*) on maakond Ameerika Ühendriikides Montana osariigis.

Maakonna halduskeskus ja suurim linn on Fort Benton. Maakonna pindala on 10 350 km².

## Ajalugu
Maakond on moodustatud 1865. aastal ja saanud nime Pierre Chouteau juuniori järgi.

## Rahvastik
Rahvaarv oli 2020. aasta rahvaloenduse andmetel 5895. 2010. aasta rahvaloenduse andmetel oli maakonnas 5813 elanikku.

## Viited

## Välislingid
*http://www.co.chouteau.mt.us/
Danielsi maakond

**Danielsi maakond** (*Daniels County*) on maakond Ameerika Ühendriikides Montana osariigis. Piirneb põhjas Kanadaga.

Maakonna halduskeskus ja suurim linn on Scobey. Maakonna pindala on 3690 km².

## Ajalugu
Maakond moodustati 1920. aastal.

## Rahvastik
Rahvaarv oli 2020. aasta rahvaloenduse järgi 1661. 2010. aasta rahvaloenduse andmetel oli rahvaarv 1751.

## Viited
Dawsoni maakond (Montana)

**Dawsoni maakond** (*Dawson County*) on maakond Ameerika Ühendriikides Montana osariigis.

Maakonna halduskeskus ja suurim linn on Glendive. Maakonna pindala on 6170 km².

## Ajalugu
Maakond moodustati 1869. aastal.

## Rahvastik
Rahvaarv oli 2020. aasta rahvaloenduse järgi 8940. 2010. aasta rahvaloenduse andmetel oli rahvaarv 8966.

## Viited
Falloni maakond

**Falloni maakond** (*Fallon County*) on maakond Ameerika Ühendriikides Montana osariigis.

Maakonna halduskeskus ja suurim linn on Baker. Maakonna pindala on 4200 km².

## Ajalugu
Maakond moodustati 1913. aastal.

## Rahvastik
Rahvaarv oli 2020. aasta rahvaloenduse järgi 3049. 2010. aasta rahvaloenduse andmetel oli rahvaarv 2890.

## Viited
Ferguse maakond

**Ferguse maakond** (*Fergus County*) on maakond Ameerika Ühendriikides Montana osariigis.

Maakonna halduskeskus ja suurim linn on Lewistown. Maakonna pindala on 11 300 km².

## Ajalugu
Maakond moodustati 1885. aastal.

## Rahvastik
Rahvaarv oli 2020. aasta rahvaloenduse järgi 11 446. 2010. aasta rahvaloenduse andmetel oli rahvaarv 11 586.

## Viited
Lake'i maakond (Montana)

**Lake'i maakond** (*Lake County*) on maakond Ameerika Ühendriikides Montana osariigis.

Maakonna halduskeskus ja suurim linn on Polson. Maakonna pindala on 4280 km².

## Ajalugu
Maakond moodustati 1923. aastal.

## Rahvastik
Rahvaarv oli 2020. aasta rahvaloenduse järgi 31 134. 2010. aasta rahvaloenduse andmetel oli rahvaarv 28 746.

## Viited
Inagi

**Inagi** (jaapani 稲城市) on linn Jaapanis Tōkyō prefektuuris.

1. mai 2023 seisuga oli linna elanike arv 94 780.

## Viited

## Välislingid
*Inagi koduleht
Maria Branyas Morera

**Maria Branyas Morera** (4. märts 1907 San Francisco – 19. august 2024 Olot) oli katalaani ülipikaealine, kes oli alates Lucile Randoni surmast 17. jaanuaril 2023 vanim elus inimene maailmas, kelle vanus on dokumentaalselt tõestatud.

Ta sündis katalaani väljarändajate peres, kes olid 1906. aastal Ameerikasse rännanud. 1915. aastal kolis perekond tagasi Hispaaniasse. Branyas abiellus 1931. aastal traumatoloogi Joan Moretiga ja sai kolm last. Ta töötas meditsiiniõena ja oma abikaasa abilisena.

2000. aastast elas ta vanadekodus Olotis.

## Viited
McCone'i maakond

**McCone'i maakond** (*McCone County*) on maakond Ameerika Ühendriikides Montana osariigis.

Maakonna halduskeskus ja suurim linn on Circle. Maakonna pindala on 6950 km².

## Ajalugu
McCone'i maakond moodustati 1919. aastal.

## Rahvastik
Rahvaarv oli 2020. aasta rahvaloenduse järgi 1729. 2010. aasta rahvaloenduse andmetel oli rahvaarv 1734.

## Viited
Sverre Aav

**Sverre Aav** (sündinud 3. jaanuaril 2002) on eesti korvpallur. Ta mängib Pärnu Sadama meeskonnas. 

Aav on viskav tagamängija, mängib positsioonil 2. Tema pikkus on 193 cm. 

Tartu noortesüsteemist (Salva/Rock) välja kasvanud Aav tegi oma debüüdi Tartu Ülikooli korvpallimeeskonna koosseisus hooajal 2018/2019.

## Mängijakarjäär
Osalemine Eesti-Läti Korvpalliliigas ja Korvpalli Meistriliigas:
*Hooaeg 2018/2019, Tartu Ülikool 
*Hooaeg 2019/2020, Tartu Ülikool
*Hooaeg 2020/2021, Tartu Ülikool Maks & Moorits
*Hooaeg 2021/2022, Pärnu Sadam
*Hooaeg 2022/2023, Pärnu Sadam
Sverre Aav mängis hooajal 2022/2023 Pärnu Sadama koosseisus FIBA Europe Cup sarjas (keskmiselt 19 minutit, 3,3 punkti, 1,8 söötu).

## Mängud koondises
Aav on mänginud Eesti noortekoondistes U14, U16, U18.

Ta osales 2022. aastal Eesti U20 koondises Euroopa meistrivõistluste B divisjoni mängudes (keskmiselt 17,4 minutit; 6,3 punkti; 1,9 lauapalli; 1,6 söötu).

## Saavutused
*Korvpalli Meistriliiga 1. koht hooajal 2021/2022 Pärnu Sadama koosseisus.
*Korvpalli Meistriliiga 3. koht hooajal 2022/2023 Pärnu Sadama koosseisus.

## Viited

## Välislingid
*Tartu noor tagamängija Sverre Aav siirdub uueks hooajaks Pärnu Sadamasse. basket.ee, 29. juuni 2021.
*U20 viskekahur Sverre Aav: võit ja medalid on palju magusamad kui enda punktid. korvpall24.ee, 10. august 2022.
Olot

**Olot** on linn Hispaanias Kataloonias Girona provintsis. Seda ümbritseb neli vulkaani.

Linn on tuntud loodusvaadete, rikka kultuuripärandi ja kunstirühmituste poolest nagu Oloti koolkond.

Olotist on pärit helilooja Antonio Soler.

2022. aasta seisuga oli linnas 36 716 elanikku.

## Viited

## Välislingid

*Oloti linnavalitsuse koduleht